钦定古今图书集成/明伦汇编/官常典/第356卷 > 宋景 屠侨
## 钦定古今图书集成/明伦汇编/官常典/第356卷 > 宋景 屠侨

按《明外史周用传》：“用掌宪时，慎自持，而己无所献替。
其后宋景、屠侨继之，大略皆廉洁，与用相似。景未久
卒，而侨居职八年，属严嵩柄政，风纪不振。议丁汝夔
狱，受杖不能去。景，字以贤，奉新人，弘治末进士，知睢
州。正德五年，入为河南道御史。”故事，知州无改御史
者，刘瑾创之也。瑾诛，景引疾去。嘉靖三年，以荐补浙
汪佥事，进山西副使。民饥为盗，杀守御指挥。景树帜
令被胁者赴之，贼咸归命，乃擒斩其魁。四迁山西左
布政使。累官南京吏、工二部尚书，改兵部，参赞机务。
入为左都御史。卒。赠太子少保、吏部尚书，谥“庄靖。”侨
字安卿，吏部尚书滽再从子也。登正德六年进士。授
御史。巡视居庸诸关。武宗遣中官李嵩等捕虎豹，侨
力言不可。世宗时，扬历中外。历左都御史。卒，赠少保，
谥简肃。